Ludvigs Minkuss

Ludvigs Aloizs Minkuss (; 1826—1917), arī Leons Minkuss, bija ebreju izcelsmes austriešu komponists, kurš pēc mūzikas studijām Vīnē 1850. gadā ieradās Sanktpēterburgā, Krievijā un bija kņaza N. Jusupova orķestra diriģents (1853—1855)​​, tad​ Maskavas Lielā teātra vijolnieks un koncertmeistars (1856—1861). No 1864. gada viņš bija Maskavas konservatorijas profesors.

1871. gadā pārcēlās uz Pēterburgu, kur nākamos 15 gadus viņš komponēja vai aranžēja mūziku aptuveni 20 baletiem, kas iestudēti tur Lielajā un Marijas teātros. Pēc baleta komponista amata likvidēšanas 1886. gadā Minkuss aizgāja pensijā un 1891. gadā kopā ar sievu atgriezās Vīnē. Pilnībā aizmirsts, viņš nomira no pneimonijas 1917. gadā, apglabāts Dēblingera kapsētā Vīnē.

 Ārējās saites 

Kategorija:1826. gadā dzimušie
Kategorija:1917. gadā mirušie
Kategorija:Austriešu komponisti
Kategorija:Romantisma komponisti